Witkrantz Manor | LekkeSlaap
Witkrantz Manor is in die klein Slagboomvallei en bied gerieflike selfsorgverblyf in 'n rustige boomryke atmosfeer.
Verblyf is beskikbaar in 'n gastehuis met plek vir 10, in 'n Boshuisie vir 4, karavane wat plek het vir 1 of 2, boskaravaan 1, Hoop en boskaravaan 2, Liefde. Die gastehuis het 'n plaashuis-atmosfeer en het 3 slaapkamers en 2 badkamers. Die huis het ook 'n kombuis en leefarea met 'n ingeboude braai, TV met DStv en WiFi.
Die Boshuisie is omring deur bome en is 'n klein houtkothuis langs 'n stroom met 2 slaapkamers, 'n badkamer en 'n kombuisie. Geen Eskom-elektrisiteit nie, maar batteryligte word wel voorsien.
Die karavane is langs die rivier en elke karavaan het 'n privaat badkamer en 'n kombuisie vir basiese selfsorg.
Witkrantz Manor het verskeie doendinge soos voëlkyk, 4x4-roetes en bergfietsry. Dit is 20 km van die Addo Olifantpark af vir diegene wat dit wil verken.